|  |  |
| --- | --- |
|  | ***KRAJCZÁROS ALAPÍTVÁNY*** |
| - közhasznú szervezet - |
| Adószám: 18481776-1-07; Otp 11736116-20124496 |
| *Székhely: 8000 Székesfehérvár., Bártfai u. 41. B* |
| *Tel: +36/30/9566-736,* E-mail: [krajczaros@t-online.hu](mailto:krajczaros@t-online.hu) |

Honlapjaink:[**www.krajczarosalapitvany.hu**](http://www.krajczarosalapitvany.hu) illetve [www.hadisirgondozas.hu](http://www.hadisirgondozas.hu) és <http://haemgo.hu> továbbá [**http://www.facebook.com/krajczaros.alapitvany**](http://www.facebook.com/krajczaros.alapitvany)

<https://www.youtube.com/results?search_query=krajcz%C3%A1ros+alap%C3%ADtv%C3%A1ny>

<https://www.facebook.com/pages/Visegrad-Working-Group-for-Military-Cemeteries/111448655609928>

Nyt. szám: 190528-…

**Részletező információk az egyéb** (Meghívó 5B**) napirendi pontokhoz**

*(tájékoztatás) – döntést nem igényel*

***= 2019. évi (10.) Nemzetközi Gyertyagyújtási Akció előkészítés helyzete:***

*- önálló FB felületet nyitottunk**(vö.:* [***https://www.facebook.com/groups/1826910277549148/***](https://www.facebook.com/groups/1826910277549148/) *)*

*- a tavalyi védnökök már jórészt elkötelezték magukat az idei évre is,*

*- feladatunk: tovább nyitni és bővíteni a védnöki hálót, mert önerőnkből nem tudunk tovább lépni*

***= NEA pályázatunk sorsa (működési) – 2019-re:***

*- a várólista 418. helyére kerültünk.*

***= 2019. évben elnyert eddigi egyéb támogatásaink bemutatása (****illetve további ilyen tevékenységünk ez évben****):***

*== Szfvár M.J.V. önkormányzata (150.000 Ft nyári tábor+ 25.000 Ft működés és program megvalósítás).*

*== nagyobb összegű támogatások: - Videoton Alapítvány 200.000 Ft*

* *Doktor T. Bt. 60.000 Ft*

*== az elmúlt években az NMI által biztosított 1 fő közfoglalkoztatott státust megvonták tőlünk, az ellensúlyozását sikerült megoldanunk 2019. február végéig alanyi jogon igényelt bér és járulék támogatással,valamint 2019. májusi kezdéssel újabb egy évre tudtuk hosszabbítani a státuszt, melynél 8 hónapra kapun 85%-os bér és járulék támogatást, a fennmaradó 4 hónap bér és járulékait az alapítványnak kell kigazdálkodnia,*

*== az ún. „festő projekt” révén örvendetes tapasztalat, hogy fokozatosan gyarapszik azon hazai és határon túli művészek száma, akik fontosnak érzik alkotásaikkal elősegíteni az I. vh. centenáriumához kötődő törekvéseink megvalósítását.*

*== a* ***vállalkozó szféra*** *megszólítása továbbra sem minősíthető részünkre sikeresnek. A kisvállalkozások elérésben az ismeretség dominál, amiben szűkében vagyunk. Az állami nagyvállalatok adományozása központilag van szigorúan kézben tartva a Nemzeti Kommunikációs Igazgatóság hatókörében. Az egyéb multi cégekre a „szponzori” tartalmú mozgástér a jellemző, amibe a mi tevékenységünk kevésbé illeszkedik. De legfőképpen a* ***TAO*** *odaítélésnek a látványsportok felé és azon belül is célzatos (diszkriminatív) irányítottsága a legfőbb probléma. A* ***szja 1 %*** *terén indokolt volna mielőbb, hogy a mérték a szlovák példa mintájára emelkedjen 2 %-ra, valamint megszűnjön az egyházak kettős (egyrészt alanyi jogú, másrészt a holdudvarukban létrehozott civil szervezetek révén) kedvezményezettsége. Továbbá az ismertségünkhöz tartozó kör elöregedésével a nyugdíjba vonulással megszűnik az adóalanyiságuk, így a javunkra felajánlási potenciál egyre szűkül. De nem lehet figyelmen kívül hagyni, hogy a legfőbb érdekszféránk a HM és a MH vezetése egyáltalán nem kíván felvállalni (a miénkhez hasonló produktumot végző formációk javára sem) orientációt az állomány felé, miközben elvárja, hogy a partner civil formációk növekvő mértékben szolgálják ki az igényeiket. A* ***magánszemélyek eseti vagy rendszeres adományozása*** *irányunkba szintén gyenge mozgástérrel bír. Egyrészt a gyorsuló nyugdíjba vonulással magyarázható, másrészt a tevékenységi körünk nem tudja felvenni a versenyt az állatvédő, a gyermekek szociális kérdéseit vagy az egészségügyet orvosolni kívánó (mai létünket érintő) formációk iránti tömeges empátiával.*

***= Nemzetközi festmény tárlatunk eredményei és idei főbb elemei:***

*(vö.:* [***https://www.facebook.com/groups/846772128758909/***](https://www.facebook.com/groups/846772128758909/) *)*

*- némi döbbenetre ad alapot, hogy a székely településekre küldött kezdeményezésünk (a szlovák,. lengyel tényektől eltérően) süket fülekre talált eddig,*

*- augusztus hóban alkotó tábor lesz Székesfehérváron, magyar és lengyel, szlovák művészek, továbbá Szegeden magyar résztvevőkkel. Ez alkalmakkal módunk lesz gyarapítani a festményeink számát, ugyanakkor szerte a világban és határainkon belül törekszünk elérni, megszólítani újabb neves művészeket illetve ilyen alkotó csoportokat, ám egyelőre nem sok eredménnyel.*

***= áfa alanyiságunk hatása a gazdálkodásunkban*** *(vö.: hatása a pályázatok elszámolásra):*

*- 2019.01.01-jétől újra alanyi mentesek lettünk, így a pályázatok elszámolásakor újra a bruttó összeget tudjuk beállítani,*

*- NAV folyószámla egyenlegünk* ***(****csatolva 2019.04.29.-ei állapot)*

***= a könyvelésünket 2017 januártól végző új szerződő formáció partnerségének tapasztalatai:*** *a szakszerűség biztosítva van.*

Székesfehérvár, 2019. május 24.

Németh István

- kuratórium elnök -